Anexa nr. 1 la H.C.L. nr. ……/…………..

STUDIU DE OPORTUNITATE
privind initierea procedurii de concesionare  prin licitatie publica, pentru teren extravilan Comuna Dragalina Judetul Calarasi

OBIECTIVELE STUDIULUI
1.Date generale
2. Descrierea si identificarea terenului care face obiectul concesiunii
3.Motive de ordin economic, financiar, social si de mediu care justifica realizarea concesiunii
4. Nivelul minim al redevenţei
5. Procedura utilizata pentru atribuirea contractului de concesiune	si justificarea alegerii procedurii
6.Durata estimata a concesiunii
7. Termenele previzibile pentru realizarea procedurii de concesionare
8.Avize obligatorii

			  CAPITOLUL I. Date generale

	Studiul de oportunitate este parte componenta a documentatiei de atribuire, se elaboreaza de catre concedent din initiativa sa ori in termen de 30 de zile de la insusirea propunerii de concesionare facuta de persoana interesata, si se aproba prin hotarare de consiliu local.
	Studiul de oportunitate este elaborat in conformitate cu prevederile legale cuprinse în Capitolul II al legii nr. 50/1991 privind autorizarea executarii lucrarilor de constructii, republicata si actualizata, si ale Ordonantei de urgenta nr. 57/2019 privind Codul administrativ, cu modificările și completările ulterioare.
	Unitatea administrativ-teritorială Dragalina a elaborat acest studiu de oportunitate in vederea concesionarii terenului extravilan in suprafata de 790  mp, urmare a interesului tot mai crescut al persoanelor fizice si juridice, din localitate ori din imprejurimi, de a realiza investiții in aceasta zona.
	Terenul extravilan ce urmeaza a fi concesionat, in suprafata de 790 mp este amplasat in extravilanul unitatii administrativ-teritoriale Dragalina, judetul Călărași, nr. cadastral 33829 inscris in cartea funciara nr.33829.
	Acest lot de teren extravilan nu face obiectul unor cereri de reconstituire a dreptului de proprietate privata sau de restituire, depuse in temeiul actelor normative cu caracter special privind fondul funciar, respectiv cele care reglementeaza regimul juridic al imobilelor preluate in mod abuziv de statul roman in perioada 6 martie 1945 –22 decembrie 1989, nu este grevat de sarcini si nu face obiectul vreunui litigiu.
	Prin această inițiativă se urmărește  valorificarea suprafeței de 790 mp teren extravilan in beneficiul dezvoltarii durabile a acestei zone, cu scopul de a atrage investitii straine si autohtone in localitatea Dragalina, in vederea crearii de noi locuri de munca si a atrage venituri suplimentare la bugetul local. 
	Realizarea investiției va fi autorizată in conformitate cu prevederile Legii nr. 50/1991 privind autorizarea executarii lucrarilor de constructii, modificata, completata si republicata.


CAPITOLUL II. Descrierea si identificarea terenului care face obiectul concesiunii :

	Terenul care face obiectul concesiunii are o suprafata totala de 790 mp.
	Suprafata de teren supusa concesiunii are acces la urmatoarele facilitati :
	* Retea de apa.
	* Retea de incendiu (existenta unor hidranti in zona). 
	* Retea electrica (exista posibilitatea de racordare).
            * Retea de alimentare cu  gaze naturale(exista partial posibilitatea de racordare).
	Terenul apartine domeniului privata al unitatii administrativ-teritoriale comuna Dragalina, judetul Călărași, si este liber de sarcini. 
	Terenul va fi concesionat pentru :
a)in zona  L1a  construire locuinta proprietate personala cu regim de inaltime maxim P+1 
b)in zona L1 construire locuinta proprietate personala cu regim de inaltime maxim P+2 
c)in zona M construire de sedii ale unor firme, servicii pentru intreprinderi, proiectare, consultanta in diferite domenii si alte servicii profesionale, agentii de turism, restaurant, cofetarii, cafenele etc.

[bookmark: _Hlk133400385]CAPITOLUL III. Motive de ordin economic, financiar, social si de mediu care justifica realizarea concesiunii :

	Initiativa concesionarii are ca obiectiv principal utilizarea amplasamentului la potentialul maxim, atat din punct de vedere al concedentului, cat si al concesionarului. 
	Din punctul de vedere al autoritatii publice locale, identificam trei componente majore care justifica initierea procedurii de concesionare a terenului si anume aspectele de ordin economic, cele de ordin financiar si aspectele de ordin social. 
	Intrucat terenul supus concesiunii nu este situat in interiorul unei arii protejate, nu este necesara obtinerea avizului structurii de administrare/custodelui ariei naturale protejate, insa investitia se supune legislatiei in vigoare privind conditiile de protectie a mediului, concesionarul avand obligatia de a obtine acordul de mediu.
	Ca urmare a demararii investitiei vor fi create premizele dezvoltarii unei investitii viabile intr-o zona aflata intr-o continua dezvoltare.
	Amplasarea acesteia in imediata vecinatate a infrastructurii de transport rutier si feroviar permite dezvoltarea unei infrastructuri de afaceri solide.
	Din punct de vedere economic si social, realizarea obiectivului va conduce la crearea unor noi locuri de munca atat pe perioada executarii lucrarilor de construire a obiectivului, cat si dupa finalizarea investitiei prin crearea de noi locuri de munca permanente. 
	In acelasi timp, nu poate fi neglijat impactul economic generat de promovarea imaginii zonei si implicit a comunei precum si atragerea capitalului privat in actiuni ce vizeaza satisfacerea unor nevoi ale comunitatii locale precum si ridicarea gradului de civilizatie si confort al acesteia, pentru o dezvoltare durabila.
	Din punct de vedere financiar proiectul de investitii va genera venituri suplimentare la bugetul local prin incasarea :
	* redeventei aferente terenului concesionat, ca pret al concesiunii ;
	* sume aferente eliberarii autorizatiei de construire ;
	* sume ce urmeaza a fi incasate pentru impozitul pe cladire, dupa finalizarea constructiei ; 
	*venituri ale comunitatii locale din T.V.A. incasat la bugetul de stat ;

CAPITOLUL IV.Nivelul minim al redevenţei :

	Valoarea imobilului rezultata in urma evaluarii trebuie recuperata conform prevederilor art. 17 din legea nr. 50/1991, republicata, cu modificarile si completarile ulterioare, privind autorizarea executarii lucrarilor de constructii, in maxim 25 de ani. 
	Valoarea redeventei minime pe an este de 836lei/an, pe luna este de 69.66 lei, si pe mp/an este de 1.06 lei, teren extravilan in suprafata de 790 mp, si este stabilita printr-un raport de evaluare, elaborat de catre un evaluator autorizat, aprobat prin hotararea nr. 129 din data de 30.12.2024 adoptata de Consiliul local al comunei Dragalina.
	Concesionarul are obligatia de achita  redeventa aferenta terenului concesionat, pâna in ultima zi lucratoare din luna martie a fiecărui an. 
	Neplata redeventei la termenul scadent atrage dupa sine penalitati ori chiar rezilierea contractului, conform detaliilor ce vor fi incluse in contractul de concesiune.
	Redeventa se va indexa anual cu indicele de inflatie, prin hotarare de consiliu local.

CAPITOLUL V. Procedura utilizata pentru atribuirea contractului de concesiune	si justificarea alegerii procedurii :

	In conformitate cu prevederile capitolului II al Legii nr. 50/1991 privind autorizarea executarii lucrarilor de constructii si dispoziţiile Ordonantei de urgenta nr. 57/2019 privind Codul administrativ, contractul de concesiune se va atribui prin licitatie publica. 
	Pot participa la licitatie toate persoanele fizice si juridice interesate, romane sau straine care se incadreaza in conditiile impuse prin Caietul de sarcini, astfel cum va fi aprobat de Consiliul local al comunei Dragalina. 
	Caietul de sarcini va cuprinde :
	- informatii generale privind obiectul concesiunii ;
	- conditii generale ale concesiunii ;
	- conditiile de valabilitate pe care trebuie sa le indeplineasca ofertele ;
	- clauze referitoare la incetarea contractului de concesiune de bunuri proprietate privata ;
	Pe langa acestea, se va adauga schita de amplasare in zona a lotului de teren extravilan supus concesiunii.
	Comisia de licitatie va fi alcatuita dintr-un numar impar de membri, care nu poate fi mai mic de 5 si va fi compusa din consilieri locali,  angajati din cadrul aparatului de specialitate al primarului și reprezentanți ai Agenției Naționale de Administrare Fiscală. 

CAPITOLUL VI. Durata estimata a concesiunii :

[bookmark: _Hlk74660274]	Durata concesiunii este de 25 de ani. 
	Contractul de concesiune de bunuri proprietate privata poate fi prelungit prin acordul de vointa al partilor, prin act aditional incheiat in forma scrisa, cu conditia ca durata insumata sa nu depaseasca 49 de ani, dar numai in baza unui nou raport de evaluare.
	Subconcesionarea este interzisa.




CAPITOLUL VII. Termenele previzibile pentru realizarea procedurii de concesionare 

	De la data intrarii in vigoare a hotararii de consiliu local privind aprobarea initiativei de concesionare si a documentatiei de licitatie, sunt necesare 30 de zile pentru derularea procedurilor preliminare a licitatiei si desfasurarea primei sedinte.
In functie de rezultatele acesteia, sunt necesare minim 20 de zile pana la perfectarea contractului.

[bookmark: _Hlk133401192] 	CAPITOLUL VIII. Avize obligatorii :

	Imobilul  teren extravilan in suprafata de 790 mp, ce face obiectul concesiunii, nu este incadrat in infrastructura sistemului national de aparare potrivit Avizului nr. 1412PS/28.03.2025 emis de Administrația Națională a Rezervelor de Stat și Probleme Speciale.
	De asemenea, imobilul teren extravilan in suprafata de 790 mp ce face obiectul concesiunii, nu este situat in interiorul unei arii naturale protejate. Astfel, nu este necesara obtinerea avizului structurii de administrare/custodelui ariei naturale protejate.	

	                                                                               Secretar general al UAT,
							                     	           	                                            	








